Bülent Ecevit
Store norske leksikon,Historie,Verdens historie og samtidshistorie,Asia,Tyrkias historie
Bülent Ecevit var en tyrkisk politiker. Han var leder av det sosialdemokratiske partiet i 1972–1980, og statsminister i Tyrkia i årene 1974, 1977, 1978–1979 og 1999–2002.
Etter innføringen av militærstyret ble han fengslet i 1980 og 1981–1982. Han ble stilt for retten i 1986 og fradømt retten til å drive politisk arbeid, men fikk denne retten tilbake og dannet et nytt demokratisk venstreparti, DSP. Ecevit ledet dette partiet fra 1989 og ble på nytt innvalgt i nasjonalforsamlingen i 1991.I 1999 dannet han en ny regjering etter en langvarig regjeringskrise. Regjeringen møtte store problemer og gikk i oppløsning sommeren 2002. Da hadde Ecevit en stund vært sykmeldt og fått flere oppfordringer om å trekke seg. Ved valget i 2002 ble DSP utradert og fikk bare 1,2 prosent av stemmene.Ecevit utga en rekke bøker om politiske emner og oversatte utenlandsk litteratur til tyrkisk. Les mer i Store norske leksikon Tyrkias samtidshistorie Tyrkias historie Tyrkias politiske system